Referat fra Bestyrelsesmøde den 2.12.2024.

1. Godkendelse af referat fra sidste B-møde.
2. Jacob B. Kristensen er ansat fra den 1. December i Morsø Rideklub. Jacob kan i møde tirsdag og torsdag. Der skal lyde et varmt velkommen til Jacob.
3. Bestyrelse har besluttet at købe nogle få ekstra timer fra vores revisor Beierholm. Dette gør vi for at få et solidt overblik over økonomien og hjælp til at ligge et realistisk budget fra både 2025 og årene frem.
4. Rideklubben har planer om at indkøbe flere nye elevheste i løbet af den nærmeste fremtid. Bestyrelsen er ved at undersøge fremgangsmåden herfor rent økonomisk. Men der er stor enighed omkring at investere i elevskolens og rideskolens fremtid samtidig med at en eller flere af de nye heste skal indgå i ridefysioterapien.
5. Der er allerede indgået en forkøbsaftale omkring en ny hest til elevskolen som kommer lige efter nytår, en ældre dansk varmblod.
6. I sommers åbnede rideklubben for at partsryttere kunne deltage i stævner udenbys. Vi er stolte af at have så dygtige og dedikerede elever og forældre, som gerne vil ud og vise Morsø Rideklubs ”flag”.
7. Det er besluttet, at der skal søges LAG midler til nye timefolde, det vil sige nyt hegn, nye og smartere inddelinger og vand- og muddersikring så vidt det er muligt. Ansøgningen skal sendes senest 15. Januar 2025, og dette er lokale samt EU midler, så det kræver mange kræfter af bestyrelsen at få sådan en ansøgning kørt i mål. Vi håber alle og krydser fingre for, at det kan lykkes så nogle af vores fremtidsvisioner kan bliver virkelige.
8. Der undersøges bedre materiel til vores fiberbaner, hvad er muligt og hvad er mest optimalt.
9. Løse heste i hallerne, Maja og Maria laver et opslag omkring dette snarest muligt.
10. Der er midlertidig stop med privatopstaldning i elevstalden. Når der kommer nye elevheste har disse fortrinsret i elevstalden og evt. private opstaldere skal flytte i lang stald.

Næste bestyrelsesmøde bliver starten af januar.

Referent BH